17/12/2020 | Administración LocalMunicipal
As Pontes de García Rodríguez
Cultura
Bases concurso decoración fiestras Nadal 2020

Con data 11/12/2020 a Concelleira delegada da Área de Recursos Humanos, Industria e Emprego, Ana Pena Purriños, ditou o Decreto de Resolución nº 1897/2020 que aproba as seguintes bases: As fiestras deberán decorarse con temática de Nadal. Valorarase a estética, a orixinalidade e tamén se terá en conta a sustentabilidade dos materiais utilizados. Non serán admitidas, e polo tanto non se valorarán, aquelas montaxes que poidan ferir a sensibilidade das persoas nin que sexan contrarias a Lei. Poderán participar persoas de calquera idade residentes dentro do termo municipal das Pontes que acepten as bases da convocatoria. Non obstante a solicitude terá que ser presentada por unha persoa maior de 18 anos. Unha única candidatura por persoa participante. As solicitudes de participación (Anexo I) serán entregadas no Rexistro Xeral do Concello en horario de luns a venres de 8:30h a 13:30h (cita previa no teléfono 981453185) ou ben presentadas a través da sede electrónica. As solicitudes tamén poderán recollerse no Rexistro Xeral ou descargarse na web do concello e nelas deberán cubrirse todos os datos requiridos. As solicitudes terán que estar presentadas antes do 30 de decembro as 13:30 horas. A valoración das fiestras por parte do xurado comezará o día 4 de xaneiro a partir das 09:00 horas. Existirán tres categorías con tres premios cada unha e 10 accésits:  Categoría “+ SUSTENTABLE”: Que os adornos sexan feitos a partires de materiais reutilizados ou naturais, que non sexan contaminantes ou que, no caso de requirir aporte eléctrico, se sosteñan con enerxías limpas serán os factores a ter en conta para valorar esta categoría.  Primeiro premio: 300 €  Segundo premio: 270 €  Terceiro premio: 230 €  Cuarto premio: 200€  Categoría “+ PONTESA”: Que na decoración se reflictan as tradicións, a cultura ou a historia das Pontes serán os factores a ter en conta para valorar esta categoría.  Primeiro premio: 300 €  Segundo premio: 270 €  Terceiro premio: 230 €  Cuarto premio: 200€  Categoría “+BONITIÑA”: Neste caso o principal factor a ter en conta será a estética e harmonía do conxunto que transmita o espírito de nadal máis tradicional.  Primeiro premio: 300 €  Segundo premio: 270 €  Terceiro premio: 230 €  Cuarto premio: 200€  Accésits: 10 premios de 100 € cada un que se outorgarán aos/ás participantes que o xurado considere pola súa proposta senlleira. Estes premios entregaranse en forma de vales que se poderán trocar (nos establecementos de comercio e hostalería local que decidan adherirse á iniciativa) dende o 12 de xaneiro ata o 28 de febreiro do 2021. Calquera establecemento de comercio ou hostalería que exerza a súa actividade dentro do termo municipal das Pontes e que se acolla ás “BASES DA CONVOCATORIA PARA ENTIDADES COLABORADORAS - CONCURSO DECORACIÓN DE FIESTRAS PARA A CAMPAÑA DE NADAL 2020” publicadas tamén no Boletín Oficial da Provincia da Coruña. O prazo para a presentación de solicitudes de adhesión de establecementos de comercio e hostalería comezará do día seguinte á súa publicación no BOP e rematará o día 8 de xaneiro. Unha vez que o xurado decida cales son as persoas ás que se lles outorgan os premios, entregaráselles ás mesmas un listado no que figurarán todos os establecementos que teñan formalizada a súa solicitude de adhesión dentro do prazo previsto e nos cales poderán trocar os seus vales. Estará composto por tres persoas con recoñecida experiencia no sector profesional do deseño e/ou decoración. O fallo do xurado farase público o día 11 de xaneiro e a decisión será inapelable. Será comunicado aos/ás premiados/as por vía telefónica a través dos datos proporcionados na solicitude de participación. As Pontes de Franco Andres Domenech Cantoral, 09 de decembro de 2020. A concelleira-delegada especial de Turismo, Comercio, Hostalería e Consumo. Borja Ramon Jacomet Belciu *A persoa solicitante deberá ser maior de 18 anos Responsable do tratamento: Concello das Pontes de García Rodríguez. Finalidade: Tramitar e xestionar a solicitude para participar nas Actividades Municipais. Lexitimación O tratamento dos datos incluídos no presente formulario baséase no Artigo 6.1. e) RGPD: interese público e artigo 6.1. a) do RGPD: consentimento da persoa afectada. Destinatarios: Os datos serán cedidos a colaboradores e relatores encargados da actividade. Dereitos: Poderá exercitar os dereitos de acceso, rectificación, supresión, oposición, así como limitación, portabilidad, cando procedan, ante Concello das Pontes de García Rodríguez, Parque Municipal s/n, 15320 - As Pontes de García Rodríguez - A Coruña, indicando no asunto: Ref. Protección de Datos ou a través da Sede electrónica: https://sede.aspontes.org/opencms/es/. Información adicional: Consultar o Anexo I (CAPA 2) – Información adicional protección de datos. As Pontes de García Rodríguez, 11 de decembro de 2020. A Concelleira delegada da Área de Recursos Humanos, Industria e Emprego Ana Pena Purriños